
ЧӐВАШ РЕСПУБЛИКИН
САККУНӖ

ЧӐВАШ РЕСПУБЛИКИН 
"ТУРИЗМ ҪИНЧЕН" САККУННЕ УЛШӐНУСЕМ КӖРТЕССИ ҪИНЧЕН

Чӑваш Республикин Патшалӑх Канашӗ
2024 ҫулхи ҫӗртме уйӑхӗн 14-мӗшӗнче
йышӑннӑ

1 статья 
Чӑваш Республикин "Туризм ҫинчен" 1997 ҫулхи юпа уйӑхӗн 13-мӗшӗнчи 16 №-лӗ саккунне (Чӑваш Республикин Патшалӑх Канашӗн ведомоҫӗсем, 1997, 21 №; 2001, 40 №; 2004, 61 №; 2007, 73 №; 2008, 76, 77 №-сем; 2009, 80 №; "Республика" хаҫат, 2012, юпа уйӑхӗн 5-мӗшӗ; Чӑваш Респуб-ликин Саккунӗсен пуххи, 2013, 12 №; 2016, 6, 12 №-сем; "Республика" хаҫат, 2018, ҫу уйӑхӗн 8-мӗшӗ; 2022, ака уйӑхӗн 6-мӗшӗ) ҫакӑн пек улшӑнусем кӗртес:
1) 6 статьяра: 
а) пӗрремӗш пайӑн тӑххӑрмӗш абзацне ҫакӑн пек ҫырса хурас:
"экскурсоводсен (гидсен), гид-куҫаруҫӑсен тата проводник-инструкторсен ӗҫ-хӗлне регионти патшалӑх тӗрӗслевӗ (надзорӗ) тӑвасси ҫинчен калакан положение ҫирӗплетесси;";
ӑ) иккӗмӗш пая ҫакӑн пек ҫырса абзац хушса хурас:
"Чӑваш Республикин территорийӗпе иртекен туризм маршручӗсене (туризм маршручӗсен пайӗсене) ятарласа пӗрле ертсе ҫӳремелли туризм маршручӗсен шутне кӗртессине пурнӑҫлама тата ятарласа пӗрле ертсе ҫӳремелли туризм маршручӗсем ҫинчен калакан сведенисене "Интернет" информаципе телекоммуникаци сетӗнчи хӑйӗн официаллӑ сайтне вырнаҫтарма.";
2) 6.1 статьяра:
а) вун пӗрмӗш абзац хӑйӗн вӑйне ҫухатнӑ тесе йышӑнас;
ӑ) вун иккӗмӗш абзаца ҫакӑн пек ҫырса хурас:
"Раҫҫей Федерацийӗн саккунӗсемпе, ҫак Саккунпа тата Чӑваш Республикин ытти нормативлӑ право акчӗсемпе пӑхса хӑварнӑ ытти полномочисене пурнӑҫласси."; 
3) ҫакӑн пек ҫырса II.1 сыпӑк хушса хурас:
"II.1 СЫПӐК. ЭКСКУРСОВОДСЕН (ГИДСЕН), ГИД-КУҪАРУҪӐСЕН ТАТА ПРОВОДНИК-ИНСТРУКТОРСЕН ӖҪ-ХӖЛНЕ РЕГИОНТИ ПАТШАЛӐХ ТӖРӖСЛЕВӖ (НАДЗОРӖ) ТӐВАССИ

11.1 статья. Экскурсоводсен (гидсен), гид-куҫаруҫӑсен тата проводник-инструкторсен ӗҫ-хӗлне регионти патшалӑх тӗрӗслевӗ (надзорӗ) тӑвасси

1. Экскурсоводсен (гидсен), гид-куҫаруҫӑсен тата проводник-инструкторсен ӗҫ-хӗлне (экскурсовод (гид) тата гид-куҫаруҫӑ пулӑшу ӗҫӗсем туса панӑ, проводник-инструктор уйрӑмах сыхламалли ҫут ҫанталӑк территорийӗсенче пулӑшу ӗҫӗсем туса панӑ тӗслӗхсемсӗр пуҫне) регионти патшалӑх тӗрӗслевне (надзорне) Чӑваш Республикин Министрсен Кабинечӗ полномочи панӑ Чӑваш Республикин ӗҫ тӑвакан органӗ туса пырать.
Экскурсовод (гид) тата гид-куҫаруҫӑ пулӑшу ӗҫӗсем туса панӑ, проводник-инструктор регион пӗлтерӗшлӗ уйрӑмах сыхламалли ҫут ҫанталӑк территорийӗсенче пулӑшу ӗҫӗсем туса панӑ чухне экскурсоводсен (гидсен), гид-куҫаруҫӑсен тата проводник-инструкторсен туристсене (экскурсантсене) ертсе ҫӳренӗ чухне тивӗҫлӗ аттестаци пурри енӗпе, ятарласа пӗрле ертсе ҫӳремелли туризм маршручӗсемпе ҫӳренӗ (иртсе ҫӳренӗ) чухне проводник-инструктор туристсене (экскурсантсене) ертсе ҫӳрес енӗпе Федерацин "Раҫҫей Федерацийӗнчи турист ӗҫ-хӗлӗн никӗсӗсем ҫинчен" саккунӗпе, унпа килӗшӳллӗн йышӑнакан нормативлӑ право акчӗсемпе пӑхса хӑварнӑ, экскурсоводсен (гидсен), гид-куҫаруҫӑсен тата проводник-инструкторсен ӗҫӗ-хӗлӗ тӗлӗшпе лартнӑ требованисене пӑхӑннине хак парассине уйрӑмах сыхламалли ҫут ҫанталӑк территорийӗсене сыхлас тата вӗсемпе усӑ курас енӗпе регионти патшалӑх тӗрӗслевӗн (надзорӗн) шайӗнче тӑваҫҫӗ.
2. Экскурсовод (гид), гид-куҫаруҫӑ тата проводник-инструктор пулӑшу ӗҫӗсене туса паракан организацисем, Федерацин "Професси тупӑшӗнчен илекен налук" ятарлӑ налук йӗркине йышӑнас енӗпе эксперимент ирттересси ҫинчен" 2018 ҫулхи чӳк уйӑхӗн 27-мӗшӗнчи 422-ФЗ №-лӗ саккунӗпе килӗшӳллӗн "Професси тупӑшӗнчен илекен налук" ятарлӑ налук йӗркипе усӑ куракан уйрӑм предпринимательсем тата физически сӑпатсем экскурсоводсен (гидсен), гид-куҫаруҫӑсен тата (е) проводник-инструкторсен туристсене (экскурсантсене) ертсе ҫӳренӗ чухне тивӗҫлӗ аттестаци пурри енӗпе, ятарласа пӗрле ертсе ҫӳремелли туризм маршручӗпе проводник-инструктор туристсене (экскурсантсене) ертсе ҫӳресси ҫинчен пӗлтернине ярса парас енӗпе, ҫавӑн пекех ятарласа пӗрле ертсе ҫӳремелли туризм маршручӗсемпе ҫӳренӗ (иртсе ҫӳренӗ) чухне проводник-инструктор туристсене (экскурсантсене) ертсе ҫӳрес енӗпе ҫирӗп йӗркепе пурнӑҫламалли требованисене пӑхӑнасси экскурсоводсен (гидсен), гид-куҫаруҫӑсен тата проводник-инструкторсен ӗҫ-хӗлне регионти патшалӑх тӗрӗслевӗн (надзорӗн) ыйтӑвӗ пулса тӑрать.
3. Экскурсоводсен (гидсен), гид-куҫаруҫӑсен тата проводник-инструкторсен ӗҫ-хӗлне регионти патшалӑх тӗрӗслевӗ (надзорӗ) тӑвассине йӗркелес тата пурнӑҫлас ӗҫе Федерацин "Раҫҫей Федерацийӗнчи патшалӑх тӗрӗслевӗ (надзорӗ) тата муниципаллӑ тӗрӗслев ҫинчен" 2020 ҫулхи утӑ уйӑхӗн 31-мӗшӗнчи 248-ФЗ №-лӗ саккунӗпе (малалла – Федерацин "Раҫҫей Федерацийӗнчи патшалӑх тӗрӗслевӗ (надзорӗ) тата муниципаллӑ тӗрӗслев ҫинчен" саккунӗ) йӗркелесе тӑраҫҫӗ.
Экскурсоводсен (гидсен), гид-куҫаруҫӑсен тата проводник-инструкторсен ӗҫ-хӗлне регионти патшалӑх тӗрӗслевӗ (надзорӗ) тӑвасси ҫинчен калакан положение Чӑваш Республикин Министрсен Кабинечӗ ҫирӗплетет.
Экскурсоводсен (гидсен), гид-куҫаруҫӑсен тата проводник-инструкторсен ӗҫ-хӗлне регионти патшалӑх тӗрӗслевне (надзорне) тунӑ чухне планпа пӑхнӑ тӗрӗслев (надзор) мероприятийӗсене ирттермеҫҫӗ.
Экскурсоводсен (гидсен), гид-куҫаруҫӑсен тата проводник-инструкторсен ӗҫ-хӗлне регионти патшалӑх тӗрӗслевне (надзорне) тунӑ чухне ҫирӗп йӗркепе пурнӑҫламалли требованисене пӑснисене, ҫав шутра ҫирӗп йӗркепе пурнӑҫламалли требованисене пӑхӑннине сӑнаса тӑнӑ вӑхӑтра тупса палӑртнисене, пӗтермелли ҫинчен калакан предписани пама пултараҫҫӗ.
Экскурсоводсен (гидсен), гид-куҫаруҫӑсен тата проводник-инструкторсен ӗҫ-хӗлне регионти патшалӑх тӗрӗслевӗ (надзорӗ) тунӑ шайӗнче Федерацин "Раҫҫей Федерацийӗнчи патшалӑх тӗрӗслевӗ (надзорӗ) тата муниципаллӑ тӗрӗслев ҫинчен" саккунӗн положенийӗсемпе килӗшӳллӗн яланхи рейд ирттерме пултараҫҫӗ.
Яланхи рейда ирттермелли йӗркене экскурсоводсен (гидсен), гид-куҫаруҫӑсен тата проводник-инструкторсен ӗҫ-хӗлне регионти патшалӑх тӗрӗслевӗ (надзорӗ) тӑвасси ҫинчен калакан положенипе ҫирӗплетеҫҫӗ.".

2 статья
Ҫак Саккун ӑна официаллӑ йӗркепе пичетлесе кӑларнӑ кунран пуҫласа вӑя кӗрет.

	Чӑваш Республикин
Пуҫлӑхӗ
	
О. Николаев

